stanford-oval/wikipedia huggingface dataset:
Partikkeliefekti
Aiheesta muualla

Kuvia tai muita tiedostoja aiheesta Partikkeliefekti Wikimedia Commonsissa
Pantelís Kafés

| Henkilötiedot |
| --- | --- | --- | --- |
Syntymäaika: 24. kesäkuuta 1978
Syntymäpaikka: Véroia, Kreikka
Pelipaikka: keskikenttä
Pituus: 180 cm
Seurat
| Vuodet | Seura | O | (M) |
| 1995-1997 | Pontioi Verias | 51 | (7) |
| 1997-2003 | PAOK FC | 146 | (29) |
| 2003-2006 | Olympiakos FC | 81 | (8) |
| 2006-2012 | AEK Athens F.C. | 138 | (16) |
| 2012-2013 | Veria FC | 14 | (1) |
| Yhteensä | Yhteensä | 330 | (61) |
Maajoukkue
| 1994-2001 | Kreikka U21 | 17 | (3) |
| 2001-2011 | Kreikka | 40 | (3) |
 Seurajoukkueuran tilastot kattavat vain kansalliset sarjat, päivitetty 26. maaliskuuta 2013.  Maajoukkueuran tilastot päivitetty 26. maaliskuuta 2013.
Pantelís Kafés (kreik. Παντελής Καφές, s. 24. kesäkuuta 1978) on kreikkalainen entinen jalkapalloilija ja Euroopan mestari vuodelta 2004. Hänen pelipaikkansa oli keskikenttä. Kafés edusti koko uransa kreikkalaisseuroja. Poiketen tavallisista kenttäpelaajista Kafésin pelinumero oli seurajoukkueessa 1. Kreikan jalkapallomaajoukkueessa tuota numeroa käytti maalivahti Antónios Nikopolídis, joten Kafés joutui käyttämään numeroa 16.
Seurajoukkueura

Pontioi Veriasissa 90-luvun puolessa välissä ammattilaisuransa aloittanut Kafés siirtyi vuonna 1997 PAOK FC:hen, jossa pelatun seitsemän kauden aikana hän pelasi kotimaan liigassa lähes 150 ottelua. Hän voitti kaksi kertaa PAOKissa myös Kreikan cupin. Vuonna 2003 Kafés siirtyi Kreikan suurseuraan Olympiakos FC:hen, jossa hän pääsi pelaamaan Mestarien liigaa, tehden kaksi maalia Santiago Bernabéulla Real Madrid CF:ää vastaan. Neljän Olympiakos-kauden, kahden liigamestaruuden ja kahden cupvoiton jälkeen Kafés siirtyi AEK Athens F.C.:hen. Hän pelasi seurassa peräti seitsemän kautta, joidenka aikana hän voitti Kreikan cupin jo neljättä kertaa urallaan, vuonna 2011. Vuonna 2012 hän siirtyi kotikaupunkinsa Veria FC:hen, jossa hän myös lopetti ammattilaisuransa vuonna 2013. Hän on käynyt myöhemmin MLS-seura Philadelphia Unionin testileirillä.
Maajoukkueura

Nuorten maajoukkueessa peräti seitsemän vuotta pelannut Kafés kuului Kreikan jalkapallomaajoukkueeseen, kun tämä voitti sensaatiomaisesti vuoden 2004 EM-kisat Portugalissa. Kaiken kaikkiaan Kafés pelasi maajoukkueessa vuosikymmenen ajan; vuodesta 2001 vuoteen 2011.
Käännös suomeksi
Pahajärvi (Kuhmoinen, Harjunsalmi)

| Pahajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°42′55″N, 25°16′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  ei laskuojaa 
Järvinumero:  14.225.1.007
Mittaustietoja
Pinnankorkeus:  104,1 m  
Pituus:  180 m  
Leveys:  80 m  
Rantaviiva:  0,409 km  
Pinta-ala:  1,045 ha  
Saaria:  ei saaria 
 fiPahajärvi 
Pahajärvi on Pirkanmaalla Kuhmoisissa Harjunsalmen kylän lähellä sijaitseva järvi.
Maantietoa

Järven pinta-ala on 1,0 hehtaaria, se on 200 metriä pitkä ja 100 metriä leveä. Järvellä ei ole kartan mukaan saaria ja sen rantaviivan pituus on 400 metriä. Lounaisrannat ovat metsää ja järven koillisrantaa sivuaa valtatie 24.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 104,1 metriä mpy. Siihen ei johda ojia eikä siitä lähde laskuojaa.
Historiaa

Vuosien 1966 ja 1986 peruskartoissa valtatie ohittaa järven hieman nykyistä kauempaa ja valtatien tekemää mutkaa on oikaistu myöhemmin.
Periphery V: Djent Is Not a Genre

| Periphery V: Djent Is Not a Genre Periphery |
| --- | --- | --- |

Studioalbumin tiedot
 Julkaistu: 10. maaliskuuta 2023
 Formaatti: CD, LP, digitaalinen
 Tyylilaji: progressiivinen metalli, djent
 Kesto: 70.05
 Levy-yhtiö: 3Dot Recordings
Peripheryn muut julkaisut
| Periphery IV: Hail Stan 2019 | Periphery V: Djent Is Not a Genre 2023 |   |
Singlet albumilta Periphery V: Djent Is Not a Genre
 ”Wildfire / Zagreus” Julkaistu: 12. tammikuuta 2023  ”Atropos” Julkaistu: 16. helmikuuta 2023
Periphery V: Djent Is Not a Genre on yhdysvaltalaisen progressiivisen metalliyhtye Peripheryn seitsemäs studioalbumi, joka julkaistiin 10. maaliskuuta 2023. Albumi julkaistiin yhtyeen oman 3Dot Recordings-levymerkin kautta.
Kappaleet

Wildfire – 7.05
Atropos – 8.23
Wax Wings – 7.26
Everything Is Fine – 5.07
Silhouette – 4.51
Dying Star – 5.17
Zagreus – 8.19
Dracul Gras – 12.21
Thanks Nobuo – 11.16
Kokoonpano > Periphery

Spencer Sotelo – laulu
Misha Mansoor – kitara, ohjelmointi, syntetisaattorit, orkesterisovitukset
Jake Bowen – kitara, ohjelmointi, taustalaulu
Mark Holcomb – kitara
Matt Halpern – rummut
Kokoonpano > Muut

Adam "Nolly" Getgood – bassokitara, tuotanto
Jørgen Munkeby – saksofoni
Periphery – tuotanto
Pete Lovely

| Pete Lovely> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1959–1960, 1969–1971
Talli(t):  Lotus, Cooper
Kilpailuja:  11 (7 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Monacon Grand Prix 1959
Viimeinen kilpailu:  Yhdysvaltain Grand Prix 1971
Gerald Carton ”Pete” Lovely (11. huhtikuuta 1926 Livingston, Montana – 15. toukokuuta 2011) oli yhdysvaltalainen Formula 1 -kuljettaja. Hän osallistui yhteentoista Formula 1 -osakilpailuun kausilla 1959–1960 ja 1969–1971. Lovely oli parhaimmillaan seitsemäs Kanadan GP:ssä 1969. Hän pääsi maaliin saakka vain kolmessa kilpailussa. Hänet tunnettiin ajoistaan yksityisillä Lotuksen autoilla MM-tapahtumissa. Lovely kilpaili F1-uransa jälkeen Yhdysvalloissa 1980-luvulle asti.
Lovely voitti vuoden 1957 Laguna Secan kilpailun Ferrarilla. Hänen kilpailu-uransa kesti yli 50 vuotta.[lähde? ] Hän jatkoi ajamista historiallisissa ajoissa.
Pieni Nevka

Pientä Nevkaa Ristisaaren luona Pietarissa.
Pieni Nevka ven. Ма́лая Не́вка, Malaja Nevka) on Nevan suuhaara Pietarissa Venäjällä. Se erkanee Suuresta Nevkasta Kivisaaren (ven. Ка́менный о́стров, Kamennyi ostrov) luona ja virtaa edelleen ensin Kivisaaren ja Korpisaaren (ven. Апте́карский о́стров, Aptekarski ostrov), sitten Koivusaaren (ven. Петрогра́дский о́стров, Petrogradski ostrov) ja Ristisaaren (ven. Кресто́вский о́стров, Krestovski ostrov) ja viimein Patsassaaren (ven. Петро́вский о́стров, Petrovski ostrov) ja Ristisaaren välitse Suomenlahteen.
Pedro Delgado

| Pedro Delgado |
| --- | --- |
 Pedro Delgado vuonna 2016.
Henkilötiedot
Koko nimi:  Pedro Delgado Robledo
Syntynyt: 15. huhtikuuta 1960 (ikä 64) Segovia, Espanja
Kansalaisuus:   Espanja
Pyöräilijä
Joukkue:  lopettanut
Laji:  maantie
Rooli:  ajaja
Ajajatyyppi:  mäkimies
Ura
Ammattilaisjoukkue(et)
1982–1984 1985 1986–1987 1988–1989 1990–1994:  Reynolds Seat-Orbea PDM Reynolds Banesto
Suurimmat voitot
 Espanjan ympäriajo 1985, 1989, 5 etappia  Ranskan ympäriajo 1988, 4 etappia 
 Tiedot päivitetty: 13. elokuuta 2007 
Aiheesta muualla
pedrodelgado.com
Pedro Delgado Robledo (s. 15. huhtikuuta 1960 Segovia, Espanja) on entinen espanjalainen maantiepyöräilijä.
Hyökkäävästä ajotyylistään tunnettu kevytrakenteinen Delgado oli parhaimmillaan vuoristo-osuuksilla. Hän voitti Ranskan ympäriajon vuonna 1988 sekä Espanjan ympäriajon vuosina 1985 ja 1989. Vuoden 1988 Tour de Francen aikana hän jäi kiinni virtsaneritystä edistävän probenecidin käytöstä. Tapaus aiheutti sysäyksen pyöräilyn doping-sääntöjen muuttamiseen, sillä probenecid ei tuohon aikaan kuulunut UCI:n, toisin kuin monien muiden järjestöjen, kiellettyjen aineiden listalle, ja hän sai jatkaa kilpailua ilman seuraamuksia.
Saavutuksia

Ranskan ympäriajo:
1983 kokonaiskilpailun 15.
1985 kokonaiskilpailun kuudes ja etapin 17 voitto
1986 etapin 12 voitto
1987 kokonaiskilpailun toinen ja etapin 19 voitto
1988 kokonaiskilpailun ja etapin 13 voitto
1989 kokonaiskilpailun kolmas
1990 kokonaiskilpailun neljäs
1991 kokonaiskilpailun yhdeksäs
1992 kokonaiskilpailun kuudes
1993 kokonaiskilpailun yhdeksäs
Espanjan ympäriajo:
1983 kokonaiskilpailun 15.
1984 kokonaiskilpailun neljäs
1985 kokonaiskilpailun ja etapin 6 voitto
1986 kokonaiskilpailun kymmenes
1987 kokonaiskilpailun neljäs
1989 kokonaiskilpailun sekä etappien 12, 15 ja 20 voitto
1990 kokonaiskilpailun toinen
1992 kokonaiskilpailun kolmas ja etapin 14 voitto
1993 kokonaiskilpailun kuudes
1994 kokonaiskilpailun kolmas
Italian ympäriajo:
1988 kokonaiskilpailun seitsemäs
1991 kokonaiskilpailun 15.
Katalonian ympäriajo: 1983 viides, 1989 toinen, 1990 kolmas, 1991 toinen, 1994 kolmas
Baskimaan ympäriajo: 1985 viides, 1988 kuudes
Sveitsin ympäriajo: 1986 kuudes
Tour de Romandie: 1988 kuudes
Setmana Catalana:
1989 kokonaiskilpailun toinen
1990 etapin 2 voitto
1993 kokonaiskilpailun ja etapin 5B voitto
Burgosin ympäriajo: 1991 voitto
Maantieajon MM-kilpailu: 1989 20., 1990 20.
Clásica de San Sebastián: 1982 kolmas, 1983 neljäs, 1991 toinen
Liège-Bastogne-Liège: 1989 neljäs
La Flèche Wallonne: 1992 viides
Zaragoza-Sabinanigo: 1982 voitto
Aragonian ympäriajo: 1983 voitto
Clasica Alcobendas: 1990 voitto
Subida a Urkiola: 1991 voitto, 1992 toinen
Clasica Vuelta a Los Puertos: 1991 voitto
Aiheesta muualla

Wikimedia Commonsissa on kuvia tai muita tiedostoja aiheesta .
Pedro Delgadon virallinen sivusto (espanjaksi)
Pantelosaurus

| Pantelosaurus |
| --- | --- |

 Permikausi  Assel-vaihe  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  Eupelycosauria
Kladi::  Sphenacodontia
Suku::  †Pantelosaurus  Huene, 1925
Kaksiosainen nimi
 † Pantelosaurus saxonicus  Huene, 1925 
Synonyymit
 Datheosaurus saxonicus Huene, 1925  Haptodus saxonicus Romer & Price, 1940 
Katso myös
   Pantelosaurus Commonsissa 
Infobox OKNimi-testi OK: 
Pantelosaurus on sukupuuttoon kuollut varhaisella permikaudella elänyt synapsidisuku, joka kuuluu kladiin Sphenacodontia. Sukuun luetaan laji Pantelosaurus saxonicus.
Luokittelu

Pantelosaurus saxonicusin nimesi Huene vuonna 1925. Kuitenkin vuonna 1979 Currie synonymisoi sen ja useita muita varhaisia Sphenacodontian edustajia Haptodus baylei -lajin kanssa, joka oli nimetty jo 1886. Hän kuitenkin teki tämän ilman, että olisi suoraan verrannut useimpien niistä fossiileja toisiinsa, mukaan lukien H. baylein holotyyppi. Myöhemmät tutkimukset ovat kuitenkin havainneet useita eroja näiden eläinten välillä ja kladistisissa tutkimuksissa onkin havaittu, etteivät ne ole toistensa lähimpiä sukulaisia, joten Currien niille tekemä uudelleenluokittelu osoittautui virheelliseksi. Tästä syystä ne on uudelleen erotettu omiksi suvuikseen.
Fylogenia

Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Phenacoccus acericola

| Phenacoccus acericola> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Lahko::  Nivelkärsäiset Hemiptera
Alalahko::  Kirvansukuiset Sternorrhyncha
Heimo::  Villakilpikirvat Pseudococcidae
Suku::  Phenacoccus
Laji::  acericola
Kaksiosainen nimi
 Phenacoccus acericola  (King, 1902) 
Infobox OKNimi-testi OK: 
Phenacoccus acericola on nivelkärsäisten (Hemiptera) lahkoon ja villakilpikirvojen (Pseudococcidae) heimoon kuuluva hyönteislaji. Lajin kuvasi tieteelle ensimmäisen kerran King vuonna 1902. Sillä ei ole alalajeja.
Aiheesta muualla

University of Michigan, Animal Diversity Web (ADW): Phenacoccus acericola, maple mealybug (englanniksi)
Peter Pomerantsev

Peter Pomerantsev
Peter Pomerantsev (synt. Pjotr Igorevitš Pomerantsev, ven. Пётр Игоревич Померанцев; s. 1977 Kiova) on neuvostoliittolaissyntyinen brittiläinen tietokirjailija, toimittaja ja televisiotuottaja.
Pomerantsev asui vuodesta 2001 Venäjällä ja työskenteli TNT-televisiokanavalle. Marraskuussa 2010 hän palasi Lontooseen. Pomerantsev oli senior fellow London School of Economicsissa vuosina 2017–2020 ja sitten Johns Hopkinsin yliopiston SNF Agora Institutessa. Hän on kirjoissaan käsitellyt digitaalisen aikakauden propagandaa ja disinformaatiota. Pomerantsevin kirjoituksia on julkaistu muun muassa The Guardianissa, The Atlanticissa, The New York Timesissa ja Grantassa. Hän on saanut kutsuja konferensseihin ja seminaareihin muun muassa Natoon ja Euroopan unioniin sekä Oxfordin, Cambridgen, Harvardin, Columbian ja Princetonin yliopistoihin.
Kirjoja

Mikään ei ole totta ja kaikki on mahdollista – uuden Venäjän surrealistinen sydän (suomennos Kirsi Luoma, Like Kustannus, 2015; alkuperäisversio Nothing Is True and Everything Is Possible: The Surreal Heart of the New Russia, 2014)
This Is Not Propaganda: Adventures in the War Against Reality (2019)
How to Win an Information War: The Propagandist Who Outwitted Hitler (2024)
Aiheesta muualla

Kuvia tai muita tiedostoja aiheesta Peter Pomerantsev Wikimedia Commonsissa
Perivóli

Perivóli (kreik. Περιβόλι, ”Puutarha”, ”Hedelmätarha”) voi viitata seuraaviin paikkoihin Kreikassa:
Perivóli, kylä ja Grevenán kunnan kunnallisyksikkö Grevenán alueyksikössä Länsi-Makedonian alueella
Perivóli, kylä Korfun saarella Jooniansaarten alueella
Pelikone.fi

| Pelikone> fi |
| --- | --- |

Verkkosivusto:  http://pelikone.fi
Tyyppi:  pelisivusto
Rekisteröinti:  vaihtoehtoinen
Kielet:  suomi, englanti
Omistaja:  Sanoma Media Finland Oy / Sanoma Games
Avattu:  2007
Nykyinen tila:  aktiivinen
Pelikone.fi on vuonna 2007 perustettu verkkopelisivusto, joka sisältää useita tuhansia verkkopelejä. Kuka vain voi lähettää sivustolle oman pelinsä, mutta kaikki pelit tarkistetaan ennen kuin ne julkaistaan virallisiksi peleiksi. Palvelun pelit käyttävät Adobe Flash - ja HTML5-teknologiaa. Sivustolla on myös mahdollisuus tunnuksen luomiseen, joka tuo lisäominaisuuksia. Kävijä, jolla ei ole tunnusta, voi ainoastaan pelata sivuston pelejä. Rekisteröityneet kävijät voivat myös kommentoida pelejä.
Pelikone.fi ei ole pelkästään tarkoitettu pelisivustoksi. Rekisteröityneet käyttäjät voivat esimerkiksi tehdä oman avatarin tai kommentoida muiden profiileja, vastaanottaa ystävänpyyntöjä ja lähettää yksityisviestejä. Sivustolla on myös chatti ja foorumi, joissa voi keskustella.
Poletit ovat Pelikoneessa käytössä olevaa virtuaalivaluuttaa. Virtuaalivaluuttaa voi ostaa verkkopankilla tai tekstiviestitse ja sitä voi käyttää Pelikoneen hahmoeditorissa sekä pelaamiseen.
Sivuston viikoittainen kävijämäärä on noin 220 000 kävijää ja se on perustettu yhteistyössä Ilta-Sanomien kanssa.
Aiheesta muualla

Pelikone.fi
Pekka Jurvelin

Pekka Jurvelin (s. 20. marraskuuta 1955 Joroinen) on suomalainen Oulussa asuva lääketieteen lisensiaatti, lastenneurologi ja luontokirjailija.
Jurvelinin kirja Vaiettu joki kertoo 370 kilometrin pituisesta soutumatkasta jonka hän teki alkukesästä 1998 Oulujoen vesistön läpi. Jurvelin lähti Kuhmon Vartiusjärveltä soutaen sieltä Oulujärvelle ja edelleen Oulujokea alas Ouluun saakka. Jurvelin on kirjoittanut myös kirjan Rokuan alueesta.
Teoksia

Vaiettu joki. Oulujoen reitti, Oulu 2002, 3. painos 2006
Rokua : saari jonka meri hylkäsi - Rokua : the island that the sea abandoned ; teksti Pekka Jurvelin ; kuvat Ilpo Okkonen ; englannin kielen käännös Greg Coogan. Utajärven kunta : Humanpolis Rokua - osaamiskeskus, Utajärvi 2007
Percy Sledge

Percy Sledge
Percy Tyrone Sledge (25. marraskuuta 1940 Leighton, Alabama – 14. huhtikuuta 2015 Baton Rouge, Louisiana) oli yhdysvaltalainen soullaulaja. Hänen tunnetuin kappaleensa on balladi ”When a Man Loves a Woman”.
Sledgen muusikonura alkoi 1960-luvun alussa. Vuonna 2005 hänet valittiin Rock and Roll Hall of Fameen. Sledge sairasti syöpää ja kuoli kotonaan Louisianassa huhtikuussa 2015.
Aiheesta muualla

Kuvia tai muita tiedostoja aiheesta Percy Sledge Wikimedia Commonsissa
Pete Fenson

Pete Fenson (s. 29. helmikuuta 1968 Bemidjissä, Minnesotassa, Yhdysvallat) on yhdysvaltalainen curlingpelaaja, joka viime vuosina on toiminut myös maansa maajoukkueen kapteenina.
Fenson aloitti curlingin pelaamisen 13-vuotiaana. Hänen isänsä, nykyinen joukkueensa valmentaja Bob Fenson, voitti Yhdysvaltain mestaruuden vuonna 1979. Aikaisemmin Pete Fenson on voittanut Yhdysvaltain mestaruuksia ja pelannut arvokisoissa Scott Bairdin joukkueessa.
Vuonna 2003 Fensonin kipparoima joukkue voitti Yhdysvaltain mestaruuden ja sijoittui kahdeksanneksi MM-kisoissa. Toisen Yhdysvaltain mestaruutensa Fensonin joukkue voitti vuonna 2005. Se myös lunasti MM-kisoissa paikkansa 2006 Torinon olympialaisiin. Siellä se sijoittui kolmanneksi.
Siviiliammatiltaan Fenson on pitserianpitäjä. Hän omistaa Minnesotassa kaksi ravintolaa.
Aiheesta muualla

Fensonin joukkueen virallinen sivu
Fenson NBC:n olympiasivuilla (Arkistoitu – Internet Archive)
Fenson Yhdysvaltain curlingliiton sivuilla (Arkistoitu – Internet Archive)
Lady Jay Dee

| Judith Daines Wambura Mbibo |
| --- | --- |

Henkilötiedot
Syntynyt: 15. kesäkuuta 1979 (ikä 45) Shinyanga, Tansania
Muusikko
Taiteilijanimi:  Lady Jay Dee Binti Machozi Komandoo Jidee Jay Dee
Aktiivisena:  1999–
Tyylilajit:  Bongo Flava R’n’B pop
Soittimet:  laulu
Yhtyeet:  Tears Band Machozi Band Afro Reign
Levy-yhtiöt:  Jag Records GMC Wasanii Promoters LTD
  [ Muokkaa Wikidatassa ] [ ohje ]  
Lady Jay Dee (oikealta nimeltään Judith Daines Wambura Mbibo; s. 15. kesäkuuta 1979) on tunnettu ja useita palkintoja voittanut tansanialainen R’n’B- ja poplaulaja.
Varhainen elämä

Lady Jay Dee syntyi Shinyangan alueella Tansaniassa 15. kesäkuuta 1979. Hänen vanhempansa ovat Martha ja Lameck Isambua Mbibo. Lady Jay Dee aloitti laulamisen kirkossa seitsemänvuotiaana. 1990-luvun puolivälissä hän esiintyi Afro Reign -ryhmässä. Valmistuttuaan yläasteelta Lady Jay Dee työskenteli juontajana Clouds FM -radiokanavalla. Saatuaan huomattavasti menestystä ensimmäisen singlensä Nakupenda ja sitä seuranneen Mpenzi Wangu -singlen myötä vuonna 2000 Lady Jay Dee lopetti radiojuontajan työn ja keskittyi päätoimisesti muusikon uraan.
Muusikon ura

Vuonna 2001 Lady Jay Dee julkaisi esikoisalbuminsa Machozin, jota seurasi Binti (2003), Moto (2005) ja Shukrani (2007). Suomalainen tuottaja Miikka "Mwamba" Kari tuotti kappaleet Penzi, Nishike Mkono ja Siku Hazigandi Lady Jay Deen Shukrani-levylle. Lady Jay Dee on levyttänyt useiden kansainvälisten artistien kanssa, kuten Samba Mapangalan (Kongo), Chameleonen (Uganda), Mad Icen (Uganda) ja Mina Nawen (Etelä-Afrikka) kanssa. Lady Jay Dee esiintyi vuonna 2009 Mwamba Ngoma nimisessä elokuvassa, joka kertoo aidsista tansanialaisen musiikin kautta. Vuonna 2012 Lady Jay Dee julkaisi ensimmäisen kokoelmalevynsä Ya 5 - The Best of Lady Jay Dee.
Muu toiminta

Lady Jay Dee omistaa levy-yhtiön nimeltä Jag Records sekä ravintolan nimeltä Nuymbani Lounge, joka sijaitsee Dar es Salaamissa.
Yksityiselämä

Lady Jay Dee on naimisissa Clouds Fm -radiokanavan juontajan Gardner G. Habashin kanssa.
Diskografia > Albumit

Machozi (2001)
Binti (2003)
Moto (2005)
Shukrani (2007)
Diskografia > Kokoelmat

Ya 5 - The Best of Lady Jay Dee (2012)
Filmografia

Mwamba Ngoma (2009)
Palkinnot > Voitto

2004 Tanzania Music Awards - Paras R&B albumi ("Binti")
2006 Pearl of Africa Music Awards (PAM Awards) - Paraas naisartisti (Tanzania)
2007 Tanzania Music Awards - Paras yhteiskappale ("Hawajui"), Mwanafalsafan kanssa
2007 Pearl of Africa Music Awards (PAM Awards) - Paras naisartisti (Tanzania)
2008 Tanzania Music Awards - Paras naisartisti
2008 Pearl of Africa Music Awards - Paras naisartisti (Tanzania)
2008 Kisima Music Awards - Vuoden paras kappale: Tanzania ("Anita" Matonyan kanssa) ja Vuoden yhteiskappale: Itä-Afrikka ("Anita" Matonyan kanssa)
2009 Tanzania Music Awards - Vuoden paras kappale ("Anita" Matonyan kanssa) ja Vuoden yhteiskappale ("Anita" Matonyan kanssa)
Palkinnot > Ehdolla

2003 Kora Awards - Lupaavin afrikkalainen naisartisti
2004 Kora Awards - Paras afrikkalainen naisartisti
2005 Kora Awards - Paras afrikkalainen naisartisti
2006 Channel O Music Video Awards - Paras yhteisvideo ("Njalo" Mina Nawen kanssa)
Aiheesta muualla

Lady Jay Dee Last.fm:ssä (englanniksi)
Facebookissa
Myspace
Sauti za Busara festivaaleilla (Arkistoitu – Internet Archive)
Lady Jay Deen virallinen blogi (Arkistoitu – Internet Archive)
Internet Movie Database sivustolla
Partido Revolucionario Institucional

Shield Institutionaaliset Revolutionary Party Meksiko
Partido Revolucionario Institucional (PRI, suom. Institutionaalinen vallankumouspuolue) on meksikolainen puolue, joka hallitsi maata yhtämittaisesti 1929–2000. Nykyisin se on edelleen yksi suurimmista puolueista. Ideologialtaan PRI on sosiaalidemokraattinen. Se on sosialistisen internationaalin jäsen. Sen kannattajista käytetään nimeä priistas.
PRI:n edeltäjän perusti Plutarco Elías Calles nimellä Partido Nacional Revolucionario (suom. Kansallinen vallankumouspuolue) 4. maaliskuuta 1929 vakauttamaan maata ja normalisoimaan Meksikon vallankumouksen veteraanien välit. Vallanvaihdoista tuli väkivallattomia, vaikkei aina demokraattisia. Vuonna 1938 PRR hajosi ja sen tilalle perustettiin Partido de la Revolución Mexicana (suom. Meksikon vallankumouksen puolue) Lázaro Cárdenasin johdolla. PRM hajosi ja PRI perustettiin Manuel Ávila Camachon johdolla 18. tammikuuta 1946.
Kolmella eri nimellä puolue piti valtaa 70 vuoden ajan. Vain harvoin kukaan ulkopuolinen tuli valituksi edustajainhuoneeseen tai senaattoriksi. Ensimmäinen PRI:n ulkopuolinen kuvernööri valittiin Baja Californian osavaltioon 1989 ja ensimmäinen ei-PRI:n presidentti oli Vicente Fox vuonna 2000.
Ensimmäisten tappioiden jälkeen PRI teki näyttävän paluun ja vuoden 2003 kongressivaaleissa se sai 224 paikkaa 500:sta edustajainhuoneessa.[lähde? ] Vuonna 2006 PRI jäi 106 paikkaan edustajainhuoneessa ja sai 33 senaattoria.[lähde? ]
2010 väijytys ja Ubisort-militia

Keskiviikkona 26. huhtikuuta 2010 asemiehet väijyttivät ihmisoikeusaktivistien kulkueen. Teosta syytetään PRI:n alaisuudessa toimivia puolisotilaallisia Ubisort-joukkoja. Kaksi aktivistia kuoli ja kaksitoista on kateissa. Toinen kuolleista oli suomalainen tarkkailija Jyri Jaakkola.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.pri.org.mx/